b'\n_START_ARTICLE_\nRay Edwards\n_START_SECTION_\nBiografia\n_START_PARAGRAPH_\nTreball\xc3\xa0 com a professor de lleng\xc3\xbces i va comen\xc3\xa7ar a aprendre c\xc3\xb2rnic quan es va jubilar en 1980; va donar suport al Kernewek Kemmyn com a forma estandarditzada escrita del c\xc3\xb2rnic. En 1982 va ser declarat Bard de Cornualla._NEWLINE_En 1983 el Kesva an Taves Kernewek li va demanar d\'organitzar un curs de c\xc3\xb2rnic per correu conegut com a "Kernewek dre Lyther" o \'C\xc3\xb2rnic per carta\' amb ell, actualment estudien unes 300 persones tant de Cornualla com de la resta del m\xc3\xb3n, especialment d\'Austr\xc3\xa0lia i Estats Units, on hi ha col\xc3\xb2nies c\xc3\xb2rniques significatives. Aquest curs, originalment en angl\xc3\xa8s, ha estat tradu\xc3\xaft al bret\xc3\xb3 i al txec._NEWLINE_Ray Edwards va publicar diversos llibres tant en angl\xc3\xa8s com en c\xc3\xb2rnic (en la varietat \'kernewek Kemmyn\'). Tamb\xc3\xa9 publicava regularment notes, Notennow Kernewek, al mensual c\xc3\xb2rnic An Gannas (El Missatger), i An Asyn (El cul, 1989) sobre els seus estudis sobre c\xc3\xb2rnic antic i els manuscrits que encara es conserven.'